איתמר מרזל

איתמר מרזל (נולד ב- 16 במאי 1949) הוא כדורסלן עבר ישראלי.

ביוגרפיה
מרזל נולד בחיפה. שיחק כרכז בנבחרת ישראל ובקבוצות הפועל גבת/יגור, הפועל עפולה, הפועל תל אביב ובהפועל חיפה. מרזל, המתנשא לגובה של 1.85 מטרים, זכה במדי הפועל גבת יגור בגביע המדינה בשנת 1976. מרזל שימש מספר שנים כקפטן נבחרת ישראל והופיע במדיה ב-140 משחקים בהם קלע 594 נקודות. מרזל הוביל את הנבחרת בחמש אליפויות אירופה וזכה עמה במדליית זהב במשחקי אסיה שהתקיימו באיראן בשנת 1974. בהיותו נער נפצע מרזל מהתפוצצות חבית דלק אך התגבר על פציעתו הקשה. מרזל נהג לשחק עם חולצת טריקו מתחת לגופיית הכדורסל כדי להסתיר כוויות שנצלקו על עורו בתאונה זו.

קישורים חיצוניים

 איתמר מרזל, באתר כדורסלע של ערן סלע
 

כדורסלני נבחרת ישראל
כדורסלני הפועל תל אביב
כדורסלני הפועל חיפה
כדורסלני הפועל עפולה
כדורסלני הפועל גבת
יגור: אישים
ישראלים שנולדו ב-1949